নাটোর নাটোরে উত্সবমুখর পরিবেশে ইউনিয়ন পরিষদ  নির্বাচনের মনোনয়নপত্র জমাদান শুরু হয়েছে। রবিবার লালপুর উপজেলার ১০টি ইউনিয়নের মনোনয়নপত্র জমাদানের শেষদিনে চেয়ারম্যান পদে ৬৫ জন, সাধারণ সদস্য পদে ৪৫৯ জন ও সংরক্ষিত মহিলা সদস্য পদে ১৩২ জন মনোনয়নপত্র জমা দেন। এরমধ্যে বিলমাড়িয়া ইউনিয়নে চেয়ারম্যান পদে ৭ জন, সাধারণ সদস্য পদে ৭২ জন ও মহিলা সংরক্ষিত সদস্য পদে ১৪ জন। দুরদরিয়া ইউনিয়নে চেয়ারম্যান পদে ৭ জন, সাধারণ সদস্য পদে ৪২ জন ও মহিলা সংরক্ষিত সদস্য পদে ১২ জন। ওয়ালিয়া ইউনিয়নে চেয়ারম্যান পদে ৪ জন, সাধারণ সদস্য পদে ৩৮ জন ও সংরক্ষিত মহিলা সদস্য পদে ১৫ জন। কদমচিলাম ইউনিয়নে  চেয়ারম্যান পদে ৭ জন, সাধারণ সদস্য পদে ৩৬ জন ও সংরক্ষিত মহিলা সদস্য পদে ১১ জন। দোয়ারিয়া ইউনিয়নে চেয়ারম্যান পদে ৮ জন, সাধারণ সদস্য পদে ৩৮ জন ও সংরক্ষিত মহিলা সদস্য পদে ১০ জন। এবি ইউনিয়নে চেয়ারম্যান পদে ৮ জন, সাধারণ সদস্য পদে ৩৪ জন ও সংরক্ষিত মহিলা সদস্য পদে ১৫জন। আড়বাব ইউনিয়নে চেয়ারম্যান পদে ৩ জন, সাধারণ সদস্য পদে ৩৮জন ও সংরক্ষিত মহিলা সদস্য পদে ৯ জন। চংধুপইল ইউনিয়নে চেয়ারম্যান পদে ৭ জন, সাধারণ সদস্য পদে ৪৪ জন ও সংরক্ষিত মহিলা সদস্য পদে ১২ জন। ঈশ্বরদী ইউনিয়নে চেয়ারম্যান পদে ৭ জন, সাধারণ সদস্য পদে ৪২ জন ও সংরক্ষিত  মহিলা সদস্য পদে ১৯ জন । লালপুর ইউনিয়নে চেয়ারম্যান পদে ৭ জন, সাধারণ সদস্য পদে ৭২ জন ও সংরক্ষিত মহিলা সদস্য পদে ১৪ জন। মনোনয়নপত্র বাছাই ১১ ও ১২ মে, মনোনয়নপত্র প্রত্যাহারের শেষদিন ১৯ মে, প্রতীক বরাদ্দ করা হবে ২০ এবং ভোট গ্রহণ অনুষ্ঠিত হবে ৪ জুন। নির্বাচন অফিস সূত্রে জানা যায়, লালপুর উপজেলার ১০টি ইউনিয়নে মোট ভোটারসংখ্যা ১ লাখ ৬৩ হাজার ৩৩০ জন । এদের মধ্যে পুরুষ ৮১ হাজার ৪৪৯ জন ও মহিলা ভোটার ৮১ হাজার ৮৮১ জন ।